เคยฉีดยาคุมเเบบ3 เดือน ประมาณ 4-5เข็มค่ะ เเต่หยุดฉีดเมื่อ23ก.พ.ปนะจำเดือนมา ประมาณต้นเดือน ก.พ.ค่ะ เวลามีเพศสัมพันธุ์หลั่งในไม่ได้ป้องกันเลยค่ะ เพิ่งไปฉีดมาวันที่7 เม.ย จนถึงวันนี้24/04/62 ประจำเดือนยังไม่มาเลยค่ะ จะมีสิทธ์ท้องไหมคะ
สวัสดีค่ะ หากเป็นยาฉีดคุมกำเนิดชนิดที่ฉีดทุก 3 เดือน เมื่อหยุดฉีดยาคุมกำเนิด รังไข่จะยังไม่กลับมาทำงานได้ทันทีและประจำเดือนจะยังไม่มาเป็นปกติได้ ซึ่งโดยเฉลี่ยแล้วประมาณ 4-10 เดือน ประจำเดือนและโอกาสในการตั้งครรภ์จึงจะกลับมา แต่บางรายอาจเกิดขึ้นเร็วภายใน 3 เดือน หรือบางรายอาจใช้เวลานานเป็นปีได้ดังนั้น หากครบกำหนดฉีดยาคุมวันที่ 23 ก.พ. แล้วไม่ได้ไปฉีด และได้มีเพศสัมพันธ์มาตลอด ก็จะมีโอกาสตั้งครรภ์ได้ ดังนั้น หากก่อนที่จะเริ่มต้นฉีดยาคุมเข็มใหม่ในวันที่ 7 เม.ย. ยังไม่เคยได้ตรวจหาการตั้งครรภ์ ก็ควรลองตรวจหาการตั้งครรภ์ในตอนนี้ดูค่ะ หากตรวจไม่พบ การที่ประจำเดือนไม่มา ก็น่าจะเกิดจากผลข้างเคียงของยาฉีดคุมกำเนิดได้ เพราะผลข้างเคียงของยาฉีดคุมกำเนิด มักทำให้ประจำเดือนขาดหายไปค่ะ เพราะฮอร์โมนจากยาจะไปทำให้เยื่อบุโพรงมดลูกฝ่อบางลง แต่ก็ไม่ได้อันตรายอะไรค่ะ